Presidentti Sauli Niinistö tuomitsee rasistiset teot Suomessa.

Presidentin mukaan kuuluminen järjestöön, jolla on rikollisia periaatteita tai tavoitteita, on myös rikollista. AOP

Niinistö sanoi New Yorkissa YK:n pakolaiskokouksen yhteydessä pidetyssä tiedotustilaisuudessa, ettei viikko sitten lauantaina Helsingin Asema-aukiolla sattunutta väkivaltaa pidä hyväksyä.

Uusnatsistisen Suomen vastarintaliikkeen mielenosoituksen yhteydessä yhtä ihmistä pahoinpideltiin, ja hän kuoli vammoihinsa myöhemmin. Niinistön mukaan kuuluminen järjestöön, jolla on rikollisia periaatteita tai tavoitteita, on myös rikollista.